b'\n_START_ARTICLE_\nCV9040\n_START_PARAGRAPH_\nCV9040 eller Strf 9040/Stridsfordon 9040 er en svensk stormpanservogn bestykket med 40 mm maskinkanon.  Den er utviklet av BAE Systems H\xc3\xa4gglunds som en variant av kj\xc3\xb8ret\xc3\xb8yserien CV90 og er i tjeneste med den svenske h\xc3\xa6ren.\n_START_SECTION_\nHistorie\n_START_PARAGRAPH_\nCV90 Mk0 ble opprinnelig konstruert p\xc3\xa5 \xc3\xa5ttitallet for det svenske forsvaret. FMV stilte i 1986 sju prioriterte krav der de fire viktigste var: Mobilitet, panservern, luftvern og beskyttelse. Dette resulterte i CV9040 som ble levert i perioden 1993-2003 fra H\xc3\xa4gglunds.'